มันนี่ทูเดย์
ไทยพาณิชย์บริการเตรียมเอกสารส่งออก
29 ต.ค. 2565

ไทยพาณิชย์บริการเตรียมเอกสารส่งออก
นายพิพัฒน์ อัสสมงคล ผู้ช่วยผู้จัดการใหญ่อาวุโส สาย Global Transaction Services พร้อมด้วย นายรังสรรค์ องค์สรณะคม ผู้ช่วยผู้จัดการใหญ่ สายธุรกิจขนาดใหญ่ ธนาคารไทยพาณิชย์ และนายเอกพล พงศ์สถาพร กรรมการผู้จัดการ บริษัท ทิปโก้ฟูดส์ ร่วมในพิธีลงนามการให้บริการจัดเตรียมเอกสารการส่งออกครั้งแรก สำหรับอุตสาหกรรมอาหารและเครื่องดื่ม (First Export Documents Preparation for Food &amp; Beverage) ของธนาคารไทยพาณิชย์ ซึ่งเป็นบริการที่ธนาคารเพิ่มความถูกต้อง รวดเร็ว และสะดวกสบาย ให้กับผู้ส่งออกในเรื่องการจัดทำเอกสารเพื่อการส่งออก ลดความยุ่งยากในการติดต่อกับหน่วยงานต่างๆ ลดเวลาและค่าใช้จ่ายในการดำเนินการแก้ไขเอกสาร อีกทั้งยังช่วยเพิ่มความรวดเร็วในการทำธุรกรรมการค้า 
ธปท.ประเมินผลกระทบรัสเซีย ม.ค.ปีหน้า
นายจิรเทพ เสนีวงศ์ ณ อยุธยา โฆษกธนาคารแห่งประเทศไทย (ธปท.) เปิดเผยว่า ธปท.กำลังติดตามสถานการณ์ปัญหาเศรษฐกิจในรัสเซียตั้งแต่เดือน ม.ค.ปีหน้า ว่าจะส่งผลกระทบต่อการที่เงินทุนเคลื่อนย้ายในตลาดโลกมากน้อยแค่ไหน เพราะเป็นช่วงเวลาที่นักลงทุนเริ่มกลับเข้ามาในตลาด จึงจะทราบว่ามีการกระจายเงินลงทุนไปยังภูมิภาคต่างๆ อย่างไร มีผลต่อเงินทุนเคลื่อนย้ายในตลาดเศรษฐกิจเกิดใหม่ (อิมเมอร์จิ้น มาร์เก็ต) มากน้อยเพียงใด ขณะที่ระยะนี้ยังไม่สามารถประเมินอะไรได้ชัดนัก เพราะเป็นช่วงท้ายปีที่นักลงทุนไม่ค่อยมีการทำธุรกรรมมาก นอกจากนี้ยังต้องติดตามว่าจะส่งผลกระทบต่อเงินลงทุนโดยตรงหรือธุรกิจที่เกี่ยวข้อง เช่น อสังหาริมทรัพย์ ฯลฯ หรือไม่ด้วย อย่างไรก็ตามปัญหาที่เกิดขึ้นไม่น่ากระทบต่อตลาดเงินเอเชีย ที่เศรษฐกิจเข้มแข็ง มีเสถียรภาพ รวมทั้งไทย ที่มีการส่งออกไปรัสเซียน้อยมาก เพียง 0.5% ของมูลค่าการส่งออกทั้งหมด ขณะที่ค่าเงินรูเบิ้ลที่อ่อนลงอาจทำให้นักท่องเที่ยวรัสเซียมาไทยลดลง